משפחת ה'מישו' היא קו של בובות כבדות, המעניקות לילד מגע-עמוק.
ילדים הסובלים מליקוי בעיבוד חושי זקוקים למעיכה ומשקל על גופם על מנת שמוחם יקבל גירוי חזק מספיק ויצליח ליצור תחושה של מיקום הגוף בחלל וקרקוע שלו. תחושות אלה מעניקות לילד רגיעה ושקט, ומאפשרות לו לאסוף את עצמו ולהתרכז במשימות המונחות לפניו, כגון: השתתפות בשיעור בבית הספר, הכנת שיעורי בית, ועוד.
יעילות השימוש במוצרים כמו אפודות ושמיכות כבדות הוכחה במחקרים ובשימוש פרקטי בעבר, אך הרבה ילדים והורים נמנעים ממנו מאחר והוא בולט ומבדיל את הילד מסביבתו הטבעית, תוך הדגשת צרכיו המיוחדים, ויצירת סטיגמה שלילית.
העיצוב העדכני והאיכותי של ה'מישו', נעשה על פי העקרונות של גישת 'העיצוב האוניברסלי', ששמה דגש על עיצוב לכולם, כולל ליוצאים מן הכלל, ללא צורך בביצוע התאמות או עיצוב מיוחד לאנשים עם צרכים מיוחדים. מתוך כך נובע שהמוצרים חפים ממראה טיפולי מאיים או מבייש עבור הילדים, ומתאימים למשחק לכל ילד.
ה'מישו' יכולים לשמש לדוגמא את כל ילדי הכיתה, ובפירוש להיות נעימים ויעילים לכולם, שכן הוכח שמגע עמוק וכבד מרגיע גם ילדים ומבוגרים שאינם מאובחנים בקושי בויסות חושי.
עיצובם של המוצרים חשוב לנו מאד, ונעשה בקפידה ותוך מחשבה רבה על מנת להתאים לסביבה הביתית והחברתית של הילד, בנוסף לסביבה הטיפולית. כך ניתן לעשות בהם שימוש יומיומי שילווה, יגבה ויחזק את הטיפול הנקודתי במרפאה, ויוכל לסייע לילד בכל עת שיידרש לו.
בדרך כלל מקובל להתאים לכל ילד משקל השווה ל-5% עד 10% ממשקל גופו.
כמו כן ניתן לשלוף את כל הכריות על מנת לכבס את הכיסוי של ה'מישו'.
כל אחד ממוצרי משפחת ה'מישו' בעל צורה ייעודית המתאימה לשימוש יעיל ומסוים על גופו של הילד, אך ודאי שניתן להניח אותו היכן שבפועל נעים ורצוי. ה'מישו' מתאימים זה לזה כמו פאזל, וניתן גם לשחק עם יותר מבובה אחת, ולהניח כמה מהן על הגוף לקבלת משקל גדול אף יותר.